મારે મન તો અહિંસા જેટલી પવિત્ર છે એટલી જ ‘આવશ્યક હિંસા’ પણ પવિત્ર છે. આવશ્યક હિંસાથી પણ દૂર ભાગનારા લોકો કાયર હોય છે. અહિંસાની વાત એક વખત કરીએ, બે વખત કરીએ, બહુ-બહુ તો ત્રણ વખત કરીએ. છતાં શત્રુની બદમાસી વધતી જાય અને આપણું જીવતર બગાડી નાખે એવી હરકતો એ બંધ ન કરે તો તેના દાંત તોડી નાખવા જોઈએ. જે લોકો આ વિચાર સાથે સંમત ન હોય એ લોકો હાથમાં માળા લઈને ભલે એક ખૂણામાં બળાપો કાઢતા રહે એની ચિંતા કરવાની જરૂર નથી.